กสทช.เผยพร้อมร่วมมือ กอ.รส.เต็มที่ นัดคุยไอเอสพีตรวจเนื้อหาเน็ตพรุ่งนี้
เลขา กสทช.เผยเตรียมส่งรายชื่อไอเอสพีทั้ง 108 รายแก่ให้ กอ.รส.และพร้อมให้ความร่วมมือเต็มที่ นัดไอเอสพีหารือตรวจสอบเนื้อหาในอินเตอร์เน็ตพรุ่งนี้20 พ.ค.2557 เว็บไซต์สำนักข่าวไทยรายงานว่า นายฐากร ตัณฑสิทธิ์ เลขาธิการคณะกรรมการกิจการกระจายเสียง กิจการโทรทัศน์ กิจการโทรคมนาคมแห่งชาติ (กสทช.) เปิดเผยว่าในวันพรุ่งนี้ (21 พ.ค.) กสทช.จะเชิญผู้รับใบอนุญาตประกอบกิจการอินเทอร์เน็ต (ไอเอสพี) กว่า 108 ราย มาประชุมหารือถึงการให้บริการอินเทอร์เน็ตที่ถูกต้องไม่เป็นภัยต่อความมั่นคง ไม่มีเนื้อหาหมิ่นสถาบันพระมหากษัตริย์ โดย กสทช.จะประสานงานกับกระทรวงเทคโนโลยีสารสนเทศและการสื่อสาร (ไอซีที) เกี่ยวกับการเสนอเนื้อหาต่างๆ ที่เป็นภัยต่อความมั่นคงของประเทศกสทช.จะทำงานร่วมมืออย่างเต็มที่กับ กอ.รส.ในการตรวจสอบการนำเสนอเนื้อหาที่เป็นภัยต่อประเทศและหมิ่นสถาบัน ซึ่ง กสทช.ได้ตั้งคณะทำงานเพื่อประสานงานอย่างใกล้ชิด ขณะเดียวกัน จะส่งรายชื่อผู้ให้บริการอินเทอร์เน็ตกว่า 108 ราย ให้ กอ.รส. เพื่อร่วมตรวจสอบการให้บริการอินเทอร์เน็ต ซึ่งขณะนี้ยังคงมีกลุ่มผู้ชุมนุมใช้ช่องทางอินเทอร์เน็ตสื่อสารและปลุกระดมอย่างต่อเนื่อง ทำให้ กสทช.ต้องเข้มข้นในการกำกับดูแลตามเงื่อนไขใบอนุญาตอย่างเคร่งครัด และตามประกาศกฎอัยการศึก นายฐากรกล่าวที่มา 
เลขา กสทช.เผยเตรียมส่งรายชื่อไอเอสพีทั้ง 108 รายแก่ให้ กอ.รส.และพร้อมให้ความร่วมมือเต็มที่ นัดไอเอสพีหารือตรวจสอบเนื้อหาในอินเตอร์เน็ตพรุ่งนี้ 20 พ.ค.2557 เว็บไซต์สำนักข่าวไทยรายงานว่า นายฐากร
กสทช.,กองอำนวยการรักษาความสงบเรียบร้อย (กอ.รส.),อินเทอร์เน็ต,ไอเอสพี